Sabunta wa ta karshe Maris 29, 2016
Wata sabuwar kuri’ar neman ra’ayoyin siyasa a nan Amurka ta nuna cewa har yanzu ‘yan jam’iyun Republican sun fi kwadayin tsayar da attajiri Donald Trump a matsayin dan takarar shugaban kasarsu
Trump ya ba takwarorin sa rata mai yawa a kan sauran mutane biyu da suka rage cikin masu adawa da shi a wannan yunkurin, yayin da a bangaren ‘yan Democrat kuma, ratar da ke tsakanin tsohuwar sakatariyar harkokin waje Hillary Clinton da sanata Bernie Sanders ta ragu.
Wannan kuri’ar ta NBC News/Survey Monkey da aka fitar yau talata, ta nuna cewa attajiri Trump, mai kaifin harshe, yana samun goyon baya daga kashi 48 cikin 100 na ‘yan jam’iyyar Republican, nesa sosai da sanata Ted Cruz daga Jihar Texas, mai tsananin ra’ayin rikau wanda ke da goyon bayan kashi 27 cikin 100. Gwamna John Kasich na Jihar Ohio yana matsayi na uku da kashi 18 cikin 100.
Har'ila yau, Trump yana da wakilai fiye da duk sauran ‘yan takarar a zauren babban taron tabbatar da dan takarar shugaban kasa da za a yi cikin watan Yuli. Sai dai ba a tabbatar da ko Trump zai iya samun rinjayen wakilai masu tsayar da dan takarar kafin lokacin wannan taron ba.
A bangaren ‘yan Democrat, Clinton tana samun goyon bayan kashi 49 cikin 100 yayin da Sanders yake samun goyon bayan kashi 43 cikin 100.
'Yansandan majalisar dokokin Amurka sun harbi wani mutum jiya Linin
VOA60 AFIRKA: MALAWI Duban 'Yan Kasar Mozambique Sun Tsere Zuwa Malawi, Maris 29, 2016
Alhaji Ibrahim Usman Jibrin, Karamnin Ministan Muhalli Na Najeriya Ya Yiwo Tattaki Zuwa VOA Hausa
Harin Bama Bamai A Brussels Ta Kasar Belgium
Firayim Ministan Pakistan ya lashi takobin daukan fansa
Amurka da Turkiya suna yin shawarwari kan yaki da ISIS - John Kerry
Hanyar Kyautata Musanyar Bayanai Don Kare Harin Ta'addanci
VOA60 DUNIYA: CYPRUS An Kama Wani Mutum Da Ya Karkata Akalar Jirgin Saman Kasar Masar, Maris 29, 2016
VOA60 DUNIYA: TURKEY An Kashe Wani Zababben Wakili Tare Da 'Yan Tawaye 30, Maris 28, 2016
VOA60 AFIRKA: MALI An Kama Mutane Biyu Da Ake Zargi Da Hannu a HArin Ta'addanci, MAris 28, 2016
Juyayin Mummunan Harin Bam Da Ya Hallaka Jama'a A Pakistan